pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. ให้โรงพยาบาลเสี่ยงภัยแล้ง เตรียมแผนสำรองน้ำบริการประชาชน
วันพุธที่ 26 กุมภาพันธ์ 2563
สธ. ให้โรงพยาบาลเสี่ยงภัยแล้ง เตรียมแผนสํารองน้ําบริการประชาชน
กระทรวงสาธารณสุข ให้โรงพยาบาลพื้นที่เสี่ยงภัยแล้ง เฝ้าระวังสถานการณ์น้ํา เตรียมแผนการใช้น้ําและ และหาแหล่งน้ําสํารองให้เพียงพอ ประสานหน่วยงานในพื้นที่ขุดเจาะน้ําบาดาล ไม่กระทบบริการประชาชน
กระทรวงสาธารณสุข ให้โรงพยาบาลพื้นที่เสี่ยงภัยแล้ง เฝ้าระวังสถานการณ์น้ํา เตรียมแผนการใช้น้ําและ และหาแหล่งน้ําสํารองให้เพียงพอ ประสานหน่วยงานในพื้นที่ขุดเจาะน้ําบาดาล ไม่กระทบบริการประชาชน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า รองนายกรัฐมนตรีและรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข มีความห่วงใยสถานการณ์ภัยแล้ง ที่เกิดขึ้น ได้กําชับให้สํานักงานสาธารณสุขจังหวัดและโรงพยาบาลในพื้นที่เสี่ยงขาดแคลนน้ําอุปโภคบริโภคจากการสํารวจเมื่อปลายเดือนมกราคม 2563 ใน 54 จังหวัด รวม 699 แห่ง ประกอบด้วย โรงพยาบาลศูนย์ 25 แห่ง โรงพยาบาลทั่วไป 58 แห่ง และโรงพยาบาลชุมชน 616 แห่ง เตรียมความพร้อมเฝ้าระวังติดตามสถานการณ์ ตรวจสอบระบบการจ่ายน้ํา ถังพักน้ํา และระบบสํารองน้ําให้พร้อมใช้ 3 วัน ลดปริมาณการใช้น้ําประปาที่ไม่จําเป็น จัดทําระบบรีไซเคิลน้ํา รวมทั้งประสานหน่วยงานในท้องถิ่น อาทิ องค์การบริหารส่วนตําบล เทศบาล การประปาในพื้นที่ ฝ่ายความมั่นคง ในการจัดหาแหล่งน้ําสํารอง หรือขุดเจาะบ่อบาดาล และตรวจคุณภาพน้ําก่อนนําไปใช้ ในช่วงภัยแล้งให้ประกาศมาตรการประหยัดน้ํา ขอความร่วมมือเจ้าหน้าที่และผู้รับบริการช่วยกันประหยัดน้ํา เพื่อให้มีน้ําเพียงพอ ไม่กระทบต่อการให้บริการให้สถานพยาบาล เช่น โรงพยาบาลสุรินทร์ ในปีที่ผ่านมาขาดแคลนน้ําจากภัยแล้ง ได้ขุดเจาะบ่อบาดาล 8 บ่อ ผลิตน้ําได้วันละ 800,000 ลิตร – 1 ล้านลิตรต่อวัน เพียงพอต่อการให้บริการประชาชน อย่างไรก็ตาม ได้เตรียมความพร้อมรับมือภัยแล้งปีนี้ไว้แล้ว
นอกจากนี้ ให้สํานักงานสาธารณสุขจังหวัด ประชาสัมพันธ์ให้ความรู้แก่ประชาชนเพิ่มความระมัดระวังในเรื่องความสะอาดของอาหาร น้าดื่ม ภาชนะใส่อาหาร การใช้ส้วมที่สะอาดถูกสุขลักษณะ เฝ้าระวังโรคติดต่อที่พบบ่อยในช่วงภัยแล้ง เช่น โรคอุจจาระร่วง โรคอาหารเป็นพิษ โรคพิษสุนัขบ้า ตรวจความสะอาดของตลาดสด ร้านอาหารต่างๆ จัดทีมสอบสวนเคลื่อนที่เร็วสอบสวนควบคุมโรคในพื้นที่ เตรียมพร้อมให้การช่วยเหลือประชาชนที่ประสบภัย ประสานความร่วมมือกับหน่วยงานที่เกี่ยวข้อง และพิจารณาจัดหน่วยแพทย์เคลื่อนที่บรรเทาทุกข์ออกให้บริการรักษาพยาบาล
************************* 26กุมภาพันธ์ 2563
รัฐบาลไทย-ข่าวทำเนียบรัฐบาล-ผลประชุม ก.พ.อ. 5/2561
วันพฤหัสบดีที่ 26 กรกฎาคม 2561
ผลประชุม ก.พ.อ. 5/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 5/2561 เมื่อวันพุธที่ 25 กรกฎาคม 2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 5/2561 เมื่อวันพุธที่ 25 กรกฎาคม 2561 ณ ห้องประชุม ศาสตราจารย์วิจิตร ศรีสอ้าน ชั้น 5 สํานักงานคณะกรรมการการอุดมศึกษา โดยมีสาระสําคัญสรุปดังนี้
● แต่งตั้งศาสตราจารย์ 3 ราย
ที่ประชุมให้ความเห็นชอบให้นําความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการพลเรือนในสถาบันอุดมศึกษา ให้ดํารงตําแหน่งศาสตราจารย์ และให้ความเห็นชอบการได้รับเงินประจําตําแหน่งศาสตราจารย์ จํานวน 3 ราย ดังนี้
รศ.พอพันธ์ อุยยานนท์ให้ดํารงตําแหน่งศาสตราจารย์ในสาขาวิชาเศรษฐศาสตร์ มหาวิทยาลัยสุโขทัยธรรมาธิราช
รศ.อานัฐ ตันโชให้ดํารงตําแหน่งศาสตราจารย์ ในสาขาวิชาปฐพีศาสตร์ มหาวิทยาลัยแม่โจ้
รศ.อรทัย ชวาลภาฤทธิ์ให้ดํารงตําแหน่งศาสตราจารย์ ในสาขาวิชาวิศวกรรมสิ่งแวดล้อม จุฬาลงกรณ์มหาวิทยาลัย
● ผลการพิจารณากลั่นกรองคุณสมบัติและผลงานทางวิชาการ
ที่ประชุมรับทราบสรุปผลการพิจารณากลั่นกรองคุณสมบัติและผลงานทางวิชาการของผู้เสนอขอกําหนดตําแหน่งผู้ช่วยศาสตราจารย์ รองศาสตราจารย์ ศาสตราจารย์ และศาสตราจารย์ได้รับเงินเดือนขั้นสูงของข้าราชการพลเรือนในสถาบันอุดมศึกษา ซึ่งอยู่ในระหว่างการพิจารณาของ ก.พ.อ. ระหว่างเดือนมิถุนายน-กรกฎาคม 2561 มีจํานวนทั้งสิ้น 31 ราย ประกอบด้วยตําแหน่งศาสตราจารย์และศาสตราจารย์ได้รับเงินเดือนขั้นสูง 4 ราย ตําแหน่งผู้ช่วยศาสตราจารย์และรองศาสตราจารย์ จํานวน 27 ราย
● รายงานผลการดําเนินงานเกี่ยวกับคุณวุฒิ
ที่ประชุมรับทราบผลการดําเนินงานของคณะอนุกรรมการเกี่ยวกับคุณวุฒิ ซึ่งได้พิจารณาคุณวุฒิของผู้ยื่นคําร้องที่สําเร็จการศึกษาจากต่างประเทศ เพื่อบรรจุและแต่งตั้งเป็นข้าราชการพลเรือนในสถาบันอุดมศึกษา ซึ่งภายหลังจากการพิจารณาคุณวุฒิตามเกณฑ์มาตรฐานหลักสูตรระดับบัณฑิตศึกษาของ ศธ. ทั้งในส่วนของคุณสมบัติผู้เข้าศึกษา ระบบการศึกษา รายวิชา ระยะเวลาการศึกษา ตลอดจนจํานวนหน่วยกิตตามหลักสูตร รวมไปถึงบทคัดย่อวิทยานิพนธ์ วิทยานิพนธ์ เกณฑ์การวัดผลการศึกษา และเกณฑ์การสําเร็จการศึกษาต่าง ๆ คณะอนุกรรมการเกี่ยวกับคุณวุฒิได้มีมติชะลอการรับรองคุณวุฒิ พร้อมมีหนังสือแจ้งไปยังผู้ยื่นคําร้อง และแจ้งไปยังมหาวิทยาลัยและหน่วยงานที่มีหน้าที่กํากับดูแลสถาบันการศึกษา เพื่อรับทราบมติการรับรองคุณวุฒิดังกล่าว ซึ่งเป็นผลการพิจารณาเฉพาะรายบุคคลเป็นรายกรณีไป
Writtenbyนวรัตน์ รามสูต
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กระทรวงแรงงาน ขอความร่วมมือช่วยลูกจ้างได้รับผลกระทบพายุ “โพดุล”
วันพฤหัสบดีที่ 5 กันยายน 2562
กระทรวงแรงงาน ขอความร่วมมือช่วยลูกจ้างได้รับผลกระทบพายุ “โพดุล”
กระทรวงแรงงาน ห่วงนายจ้าง ลูกจ้างได้รับผลกระทบจากพายุโพดุล ออกประกาศขอความร่วมมือนายจ้างช่วยเหลือลูกจ้างบ้านน้ําท่วม เดินทางไม่ได้ให้หยุดงานไม่ถือเป็นวันลา พร้อมย้ํานายจ้าง ลูกจ้างเตรียมพร้อมรับมือ ร่วมมือแก้ไขปัญหา
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) กล่าวว่า จากอิทธิพลของพายุโซนร้อนโพดุลทําให้เกิดปัญหาอุทกภัยและภัยธรรมชาติในหลายพื้นที่ส่งผลให้ประชาชน สถานประกอบกิจการ นายจ้าง ลูกจ้างได้รับผลกระทบไม่สามารถประกอบกิจการและทํางานได้ตามปกติ หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน มีความห่วงใยนายจ้าง ลูกจ้าง และสถานประกอบกิจการได้รับผลกระทบจากสถานการณ์ดังกล่าว จึงได้สั่งการให้กรมสวัสดิการและคุ้มครองแรงงานสํารวจสถานประกอบกิจการและลูกจ้างที่ได้รับผลกระทบ ซึ่งจากการสํารวจพบว่า จังหวัดที่มีสถานประกอบกิจการที่ได้รับผลกระทบจากสถานการณ์น้ําท่วมทั้งหมด 8 จังหวัด ได้แก่ ขอนแก่น พิจิตร พิษณุโลก มหาสารคาม มุกดาหาร ยโสธร น่าน และร้อยเอ็ด สถานประกอบกิจการได้รับผลกระทบ 53 แห่ง ลูกจ้างรวม 7,586 คน และมีสถานประกอบกิจการที่ให้ลูกจ้าง หยุดงาน จํานวน 16 แห่ง ลูกจ้าง 1,867 คน นอกจากนี้ ยังพบว่า มีลูกจ้างที่ได้รับผลกระทบเช่น บ้านเรือนถูกน้ําท่วม เส้นทางตัดขาดไม่สามารถเดินทางไปทํางานได้ จํานวน 744 คน จากสถานประกอบกิจการ 34 แห่ง ทั้งนี้ เพื่อเป็นการป้องกันและบรรเทาผลกระทบจากสถานการณ์ดังกล่าว กสร. จึงได้ออกประกาศขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ เพื่อขอความร่วมมือนายจ้างอนุญาตให้ลูกจ้าง ที่ได้รับผลกระทบสามารถหยุดงานได้โดยไม่ถือเป็นวันลาหรือเป็นความผิด และขอให้นายจ้างจัดทําแผนฉุกเฉิน เพื่อเตรียมความพร้อมในการเผชิญและแก้ไขสถานการณ์บรรเทาความเดือดร้อนและความสูญเสีย ในส่วนของคณะกรรมการความปลอดภัย อาชีวอนามัย และสภาพแวดล้อมในการทํางานของสถานประกอบกิจการ เจ้าหน้าที่ความปลอดภัยในการทํางานขอให้ร่วมมือปฎิบัติตามแผนฉุกเฉิน ตรวจสอบเกี่ยวกับไฟฟ้า เครื่องจักร อาคารสถานที่ในสถานประกอบกิจการเพื่อป้องกันไม่ให้เกิดอันตรายขึ้น
นายวิวัฒน์ กล่าวต่อไปว่า ขอให้คณะกรรมการสวัสดิการในสถานประกอบกิจการร่วมมือกับนายจ้างในการดูแลและสนับสนุนการจัดสวัสดิการให้ช่วยเหลือลูกจ้างที่ประสบภัยตามความเหมาะสม สําหรับเครือข่ายด้านแรงงานขอให้ติดตามข้อมูลข่าวสารจากลูกจ้างที่ได้รับผลกระทบและประสานงานช่วยเหลือ และขอให้นายจ้าง ลูกจ้าง และองค์การแรงงานปรึกษาหารือร่วมกันในการแก้ไขปัญหาโดยหลักสุจริตใจและความเห็นอกเห็นใจกันเพื่อให้ปัญหาอุปสรรคต่าง ๆ คลี่คลายและผ่านพ้นวิกฤตไปด้วยดี ทั้งนี้ ได้กําชับให้เจ้าหน้าที่ของกรมสวัสดิการและคุ้มครองแรงงานในพื้นที่ที่ประสบภัยเร่งประชาสัมพันธ์สร้างความเข้าใจกับนายจ้างและลูกจ้างที่ได้รับผลกระทบจากสถานการณ์ดังกล่าวจนส่งผลเกี่ยวกับการทํางานและให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการฝ่ายจัดนิทรรศการ งานพระราชพิธี ถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช
วันพฤหัสบดีที่ 10 สิงหาคม 2560
รองนายกรัฐมนตรี เป็นประธานการประชุมคณะกรรมการฝ่ายจัดนิทรรศการ งานพระราชพิธี ถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช
รองนายกรัฐมนตรี เป็นประธานการประชุมคณะกรรมการฝ่ายจัดนิทรรศการ งานพระราชพิธี ถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช
วันพฤหัสบดีที่ ๑๐ สิงหาคม ๒๕๖๐ เวลา ๐๙.๐๐ น. พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการฝ่ายจัดนิทรรศการ งานพระราชพิธี ถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ณ ห้องประชุม ๑ ชั้น ๑๙ กระทรวงวัฒนธรรม ถนนบรมราชชนนี โดยการประชุมดังกล่าวมีวัตถุประสงค์เพื่อพิจารณาแนวทาง แผนการดําเนินการ รวมถึงงบประมาณ ค่าใช้จ่าย โดยนิทรรศการจะแบ่งเป็นหมวดหมู่ต่างๆประกอบด้วยหมวดบรมกษัตริยาธิราช อุปกรณ์ทรงงาน ธรรมราชา เส้นทางสายพระราชไมตรี ประมวลภาพการถวายอาลัยและพระราชาในนิทาน
รัฐบาลไทย-ข่าวทำเนียบรัฐบาล-“บี๊กบี้” เผย นายกฯ ห่วงใยพี่น้องผู้ใช้แรงงาน ย้ำ ไทยแลนด์ 4.0 ไม่ทำให้คนไทยตกงาน
วันจันทร์ที่ 1 พฤษภาคม 2560
“บี๊กบี้” เผย นายกฯ ห่วงใยพี่น้องผู้ใช้แรงงาน ย้ํา ไทยแลนด์ 4.0 ไม่ทําให้คนไทยตกงาน
รมว.แรงงาน เผย นายกรัฐมนตรี ฝากความห่วงใยจากรัฐบาลไปยังพี่น้องแรงงานในทุกระดับว่า ไม่อยากให้พี่น้องแรงงานกังวลว่าเมื่อเข้าสู่ไทยแลนด์ จะทําให้คนไทยตกงาน ขอยืนยันว่าคนไทยทุกคนทุกกลุ่มจะไม่มีการตกงาน และจะมีรายได้ที่ดี มีอาชีพที่ดีขึ้นด้วย
พลเอก ศิริชัย ดิษฐกุล รัฐมนตรีว่าการกระทรวงแรงงาน กล่าวภายหลังพิธีเปิดงานวันแรงงานแห่งชาติ ปี 2560 ว่า พลเอก ประยุทธ์ จันทร์โอชา นายกรัฐมนตรี ได้ฝากความห่วงใยจากรัฐบาลไปยังพี่น้องแรงงานในทุกระดับว่าสิ่งที่รัฐบาลและกระทรวงแรงงานได้ทําให้พี่น้องผู้ใช้แรงงานในรอบ 1 ปีที่ผ่านมา ซึ่งนายกรัฐมนตรีได้เน้นย้ํา เรื่อง การเตรียมงานที่จะทําในอนาคต (Future of Work) ให้มีความพร้อม ทั้งนี้ ไม่อยากให้พี่น้องแรงงานกังวลว่าเมื่อเข้าสู่ไทยแลนด์ 4.0 จะทําให้คนไทยตกงาน ขอยืนยันว่าคนไทยทุกคนทุกกลุ่มจะไม่มีการตกงาน และจะมีรายได้ที่ดี มีอาชีพที่ดีขึ้นด้วย โดยกระทรวงแรงงานจะดําเนินการสํารวจแรงงานในแต่ละกลุ่ม ทั้งระดับ 1.0 ระดับ 2.0 และระดับ 3.0 ว่ามีอยู่จํานวนเท่าใด และมีความจําเป็นต้องเสริมความเข้มแข็งของแรงงานในระดับต่างๆ อย่างไร เพื่อปรับทักษะฝีมือขึ้นไปอีกระดับหนึ่ง
พลเอก ศิริชัย กล่าวต่อว่า ข้อเรียกร้องวันแรงงานแห่งชาติในปีนี้ มีเรื่องการแก้ไขกฎหมายอาทิ การคุ้มครองแรงงานนอกระบบ ซึ่งขณะนี้อยู่ระหว่างการรับฟังความคิดเห็นจากกลุ่มแรงงานนอกระบบที่เกี่ยวข้อง โดยกฎหมายดังกล่าวจะให้การดูแลแรงงานนอกระบบ อาทิ หาบเร่ แผงลอย วินมอเตอร์ไซด์รับจ้าง คนขับรถแท็กซี่ และอาชีพอิสระต่างๆ เป็นต้น ให้ได้รับประโยชน์จากการคุ้มครองทางสังคม นอกจากนี้ กระทรวงแรงงานยังได้ปรับปรุงบริการเพื่อให้พี่น้องผู้ใช้แรงงานได้ใช้บริการ อาทิ ศูนย์บริการจัดหางานเพื่อคนไทย (Smart Job Center) ระบบบริการ e - Service ซึ่งดําเนินการแล้วกว่า 80 เปอร์เซ็นต์ และจะทําให้ครบ 100 เปอร์เซ็นต์ในอนาคต รวมทั้งปรับปรุงบริการเป็น Self Service เพื่อให้ประชาชนสามารถดําเนินการต่างๆ ได้ด้วยตนเอง
สําหรับกิจกรรมในช่วงเช้าที่ผ่านมารัฐมนตรีว่าการกระทรวงแรงงานได้เป็นประธานในพิธีสงฆ์ทําบุญถวายภัตตาหารเช้าเนื่องในวันแรงงานแห่งชาติ ณ ปะรําพิธีบริเวณกระทรวงแรงงาน จากนั้นได้ตั้งริ้วขบวนณ บริเวณสนามกีฬากองทัพบก ถนนวิภาวดีรังสิต และเคลื่อนริ้วขบวนแสดงความอาลัยพระบาทสมเด็จพระปรมินทรมหาภูมิพลอดุลยเดช ริ้วขบวนเทิดพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร ริ้วขบวนกระทรวงแรงงาน และริ้วขบวนของผู้ใช้แรงงาน นําโดยรัฐมนตรีว่าการกระทรวงแรงงาน ผู้บริหาร ข้าราชการกระทรวงแรงงาน และผู้ใช้แรงงานเคลื่อนขบวนไปตามถนนวิภาวดีรังสิตเข้าสู่อาคารกีฬาเวสน์ 2 ศูนย์เยาวชนกรุงเทพมหานคร (ไทย - ญี่ปุ่น) ดินแดง
ทั้งนี้ข้อเรียกร้องวันแรงงานในปีนี้ ประกอบด้วยขอให้รัฐบาล 1) รับรองอนุสัญญาองค์การแรงงานระหว่างประเทศ ฉบับที่ 87 และ 98 2) การปฏิรูปสํานักงานประกันสังคม 3) การเร่งปรับปรุงกฎหมายเพื่อการคุ้มครอง ส่งเสริม และพัฒนาคุณภาพชีวิตแรงงานนอกระบบ 4) การสนับสนุนและผลักดันกฎหมายพัฒนารัฐวิสาหกิจให้เป็นบริษัทเอกชน 5) การตราพระราชกฤษฎีกาการจัดเก็บเงินสะสมและเงินสมทบเพื่อเป็นกองทุนสงเคราะห์ลูกจ้างตามบทบัญญัติว่าด้วยเงินกองทุนสงเคราะห์ เป็นต้น
------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
1 พฤษภาคม 2560
รัฐบาลไทย-ข่าวทำเนียบรัฐบาล-กรมทรัพย์สินทางปัญญายื่นมือช่วยกลุ่มคนดนตรี หาทางออกค่าลิขสิทธิ์ สู้วิกฤตโควิด-19 [กระทรวงพาณิชย์]
วันพฤหัสบดีที่ 18 มิถุนายน 2563
กรมทรัพย์สินทางปัญญายื่นมือช่วยกลุ่มคนดนตรี หาทางออกค่าลิขสิทธิ์ สู้วิกฤตโควิด-19 [กระทรวงพาณิชย์]
กรมทรัพย์สินทางปัญญายื่นมือช่วยกลุ่มคนดนตรี หาทางออกค่าลิขสิทธิ์ สู้วิกฤตโควิด-19
กรมทรัพย์สินทางปัญญายื่นมือช่วยกลุ่มคนดนตรี หาทางออกเรื่องการจัดเก็บค่าลิขสิทธิ์ เตรียมเข้าไปเป็นคนกลางในการหารือระหว่างศิลปินและองค์กรจัดเก็บค่าลิขสิทธิ์ เพื่อช่วยเหลือให้ผ่านพ้นวิกฤตโควิด-19 ไปได้ด้วยกัน เผยล่าสุดได้จัดทําคู่มือหลักปฏิบัติที่ดีในการบริหารการจัดเก็บค่าลิขสิทธิ์เพลง สร้างความเป็นธรรมในอุตสาหกรรมเพลง
น.ส.นุสรา กาญจนกูล รองอธิบดีกรมทรัพย์สินทางปัญญา เปิดเผยถึงผลการหารือกับนางสุดา ชื่นบาน นักร้องชื่อดังและอุปนายกฝ่ายบริหารสมาคมดนตรีแห่งประเทศไทยในพระบรมราชูปถัมภ์ นายวรพจน์ นิ่มวิจิตร ตัวแทนกลุ่ม Music Digital Content & Copyright และนายธเนส สุขวัฒน์ จากมิวสิคกูรู ว่า กรมฯ ได้เปิดรับฟังปัญหาและร่วมหารือเพื่อหาทางออกในเรื่องลิขสิทธิ์กับกลุ่มคนดนตรี หลังจากที่รัฐบาลได้เริ่มมาตรการผ่อนปรน และกลุ่มคนดนตรีเริ่มกลับมาร้องเพลง เล่นดนตรี แต่มีปัญหาในเรื่องการจัดเก็บค่าลิขสิทธิ์และมาตรฐานราคาค่าลิขสิทธิ์ จึงขอให้ภาครัฐช่วยเป็นสื่อกลางในการหารือระหว่างบริษัทจัดเก็บลิขสิทธิ์กับกลุ่มศิลปิน นักร้อง นักดนตรีในการเจรจาเรื่องดังกล่าว
“ขณะนี้เป็นช่วงสถานการณ์การแพร่ระบาดของโรคโควิด-19 ซึ่งส่งผลกระทบต่อทุกภาคส่วน รวมทั้งกลุ่มศิลปินนักร้องและนักดนตรี กรมฯ จึงได้เปิดรับฟังปัญหา และหาทางช่วยเหลือกลุ่มคนดนตรีสู้วิกฤตโควิด-19 โดยกลุ่มคนดนตรีแจ้งว่าแม้ขณะนี้ธุรกิจดนตรีจะมีการเจรจาเพื่อลดค่าใช้จ่ายในเรื่องต่างๆ แต่ค่าลิขสิทธิ์เพลงยังเป็นประเด็นที่ยังไม่สามารถตกลงกันได้ระหว่างกลุ่มศิลปินนักดนตรีกับเจ้าของลิขสิทธิ์ และอยากให้ในช่วงวิกฤตการณ์โควิด-19 มีการผ่อนผันเรื่องการจัดเก็บค่าลิขสิทธิ์ออกไปก่อน และยังได้เสนอให้ไทยควรมีระบบการจัดเก็บลิขสิทธิ์เพียงองค์กรเดียว เพื่อความสะดวกในการใช้งานเพลง และป้องกันปัญหาการจัดเก็บซ้ําซ้อน”
ทั้งนี้ กรมฯ ได้แจ้งทางกลุ่มคนดนตรีไปว่าพร้อมที่จะเป็นสื่อกลางในการหารือระหว่างศิลปินและองค์กรจัดเก็บค่าลิขสิทธิ์ เพื่อให้ทุกฝ่ายสามารถก้าวผ่านพ้นวิกฤตนี้ไปพร้อมๆ กัน
อย่างไรก็ตาม กรมฯ กําลังอยู่ระหว่างจัดทําร่างคู่มือ “หลักปฏิบัติที่ดีในการบริหารการจัดเก็บค่าลิขสิทธิ์เพลง” เพื่อใช้เป็นแนวทางให้องค์กรจัดเก็บ เจ้าของสิทธิ ผู้ใช้งาน และผู้มีส่วนเกี่ยวข้อง ได้เข้าใจภาพรวมของการบริหารสิทธิในระดับสากลมากยิ่งขึ้น โดยจะเปิดรับฟังความคิดเห็นจากผู้เกี่ยวข้อง ก่อนนําคู่มือดังกล่าวเผยแพร่ในเร็วๆ นี้ และมั่นใจว่าคู่มือดังกล่าวจะมีส่วนสําคัญในการส่งเสริมการคุ้มครองเจ้าของสิทธิและทุกภาคส่วนที่เกี่ยวข้องกับการจัดเก็บค่าลิขสิทธิ์เพลงได้อย่างมีประสิทธิภาพ มีความโปร่งใส สร้างความเชื่อมั่นให้กับทุกภาคส่วน และส่งผลให้อุตสาหกรรมเพลงของไทยเติบโตได้อย่างมั่นคงต่อไป
รัฐบาลไทย-ข่าวทำเนียบรัฐบาล-บีโอไอปลุกความเชื่อมั่นนักลงทุนฮ่องกง จัดสัมมนาออนไลน์ย้ำย้ายฐานลงทุนในไทย
วันศุกร์ที่ 26 มิถุนายน 2563
บีโอไอปลุกความเชื่อมั่นนักลงทุนฮ่องกง จัดสัมมนาออนไลน์ย้ําย้ายฐานลงทุนในไทย
บีโอไอปลุกความเชื่อมั่นนักลงทุนฮ่องกง จัดสัมมนาออนไลน์ย้ําย้ายฐานลงทุนในไทย
บีโอไอปลุกความเชื่อมั่นนักลงทุนฮ่องกงจัดสัมมนาออนไลน์ย้ําย้ายฐานลงทุนในไทย
บีโอไอผนึกฮ่องกงจัดสัมมนาออนไลน์ครั้งแรกหลังวิกฤตโควิด-19 กระตุ้นความร่วมมือด้านเศรษฐกิจการลงทุน ยกระดับด้านนวัตกรรมไทยชูจุดแข็งศูนย์กลางการลงทุนในอาเซียน พร้อมเสนอมาตรการส่งเสริมการลงทุนใหม่และโอกาสทางธุรกิจในยุคโควิด-19
สํานักงานคณะกรรมการส่งเสริมการลงทุน (บีโอไอ) ร่วมกับกระทรวงพาณิชย์และการพัฒนาเศรษฐกิจฮ่องกง (Commerce and Economic Development Bureau, Government of HKSAR) จัดงานสัมมนาออนไลน์ (Webinar) ในหัวข้อ “Resilience Strategy: Thailand – Hong Kong Partnership” เพื่อให้ข้อมูลการส่งเสริมความร่วมมือด้านเศรษฐกิจ การลงทุน และยกระดับนวัตกรรมระหว่างไทย-ฮ่องกง ในวันจันทร์ที่ 29 มิถุนายน 2563 เวลาประเทศไทย 16.00 – 17.30 น.
งานสัมมนาดังกล่าว บีโอไอได้รับเกียรติจากนายกอบศักดิ์ ภูตระกูล เลขานุการคณะกรรมการรัฐมนตรีฝ่ายเศรษฐกิจ เป็นประธาน พร้อมบรรยายศักยภาพความพร้อมของประเทศไทย และนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) บรรยายประสบการณ์ในการรับมือกับสถานการณ์การแพร่ระบาดของไวรัสโควิด-19 พร้อมนําเสนอนโยบายส่งเสริมการลงทุน และมาตรการพิเศษเพื่อกระตุ้นการลงทุนในช่วงโควิด-19 ให้แก่นักลงทุนฮ่องกง อีกทั้งยังมีเวทีสําหรับแลกเปลี่ยนข้อคิดเห็น ปัญหาและอุปสรรค และข้อเสนอแนะเพื่อสร้างบรรยากาศในการลงทุนจากผู้แทนฝ่ายฮ่องกง เช่น ผู้แทนจากกระทรวงพาณิชย์และการพัฒนา เศรษฐกิจฮ่องกง ประจําประเทศไทย (Commerce and Economic Development Bureau, Government of HKSAR) ผู้แทนจากองค์การสภาพัฒนาการการค้าฮ่องกง (Hong Kong Trade Development Council หรือ HKTDC) และผู้แทนจากสมาพันธ์อุตสาหกรรมฮ่องกง (The Federation of Hong Kong Industries หรือ FHKI) เป็นต้น คาดว่าจะมีผู้บริหารบริษัทในฮ่องกงและสมาชิกสมาคมการค้าต่างๆ เข้าร่วมกว่า 500 คน
สําหรับการจัดสัมมนาครั้งนี้ถือเป็นการจัดกิจกรรมในรูปแบบออนไลน์เป็นครั้งแรกระหว่างบีโอไอกับฮ่องกง เพื่อกระตุ้นให้เกิดความร่วมมือทางเศรษฐกิจและการลงทุน และสร้างความเชื่อมั่นให้นักลงทุนฮ่องกงมากขึ้น ปัจจุบันนักลงทุนฮ่องกงยังให้ความสนใจยื่นขอรับการส่งเสริมลงทุนในประเทศไทยอย่างต่อเนื่อง ซึ่งเป็นผลจากสงครามการค้า และสถานการณ์การแพร่ระบาดของไวรัสโควิด-19 ทําให้นักลงทุนมีการปรับแผนย้ายฐานการลงทุนเพื่อกระจายความเสี่ยง
ทั้งนี้ ประเทศไทยมีสภาพแวดล้อมทางธุรกิจที่เหมาะสม และมีความสามารถในการบริหารจัดการสถานการณ์การแพร่ระบาดของไวรัสโควิด-19 ได้เป็นอย่างดี ทําให้เกิดความเชื่อมั่นในระบบสาธารณสุขไทย มีความมั่นคงปลอดภัย ประกอบกับประเทศไทยมีการพัฒนาโครงสร้างพื้นฐานขนาดใหญ่ โดยเฉพาะในอีอีซี ซึ่งถือเป็นพื้นที่อุตสาหกรรมที่นักลงทุนฮ่องกงให้ความสนใจมาก รวมทั้งการมีซัพพลายเชนที่ครบวงจร และมีสิทธิประโยชน์จูงใจในการลงทุน บีโอไอหวังว่าการจัดงานสัมมนาในครั้งนี้จะช่วยตอกย้ําให้นักลงทุนเกิดความเชื่อมั่นและตัดสินใจขยายการลงทุนในประเทศไทยอย่างต่อเนื่อง
งานสัมมนาดังกล่าวเปิดรับนักลงทุนไทยเข้าร่วมเช่นกัน ผู้สนใจสามารถลงทะเบียนได้ตามลิงก์ https://zoom.us/webinar/register/WN_JK7jVHMiS2ahkBi4z2AKWw?fbclid=IwAR0BhzrYAMmQiPxUWfzhy8qE_m3z5dU72PELOMr8FuNjHPC4qMrLxLj_MEw หรือสอบถามรายละเอียดเพิ่มเติมได้ที่เบอร์โทรศัพท์ 02 553 8480 อีเมล mkt_webinar@boi.go.th
รัฐบาลไทย-ข่าวทำเนียบรัฐบาล-ธ.ก.ส. จับมือ อปท. ทดสอบระบบ เตรียมพร้อมรับมือลงทะเบียนผู้มีรายได้น้อย
วันพุธที่ 29 มีนาคม 2560
ธ.ก.ส. จับมือ อปท. ทดสอบระบบ เตรียมพร้อมรับมือลงทะเบียนผู้มีรายได้น้อย
ธ.ก.ส. เตรียมความพร้อมรับมือลงทะเบียนผู้มีรายได้น้อย ผนึกองค์กรปกครองส่วนท้องถิ่น 3,000 แห่งทั่วประเทศ อํานวยความสะดวกและลดภาระค่าใช้จ่ายให้ประชาชนผู้มีรายได้น้อยลงทะเบียนในพื้นที่ใกล้บ้าน
วันนี้ (28 มีนาคม 2560) ที่องค์การบริหารส่วนตําบล (อบต.) แหลมบัว อ.นครชัยศรี จ.นครปฐม ธนาคารเพื่อการเกษตรและสหกรณ์การเกษตร (ธ.ก.ส.) ได้ร่วมมือกับองค์กรปกครองส่วนท้องถิ่น (อปท.) จํานวน 3 แห่ง ประกอบไปด้วย อบต.แหลมบัว อบต.ศรีมหาโพธิ์ และ อบต.ศรีษะทอง เพื่อทําการทดสอบระบบการรับลงทะเบียนผู้มีรายได้น้อยตามโครงการลงทะเบียนเพื่อสวัสดิการแห่งรัฐปี 2560 โดยมีประชาชน 2,000 คน เข้าร่วมทดสอบระบบการลงทะเบียนในวันนี้
นายอภิรมย์ สุขประเสริฐ รองผู้จัดการ ธ.ก.ส. เปิดเผยว่า ธ.ก.ส. ได้เตรียมความพร้อมเพื่อให้การบริการรับลงทะเบียนเพื่อสวัสดิการแห่งรัฐปี 2560 เป็นไปด้วยความเรียบร้อยและมีประสิทธิภาพในการให้บริการ โดยกําหนดจุดลงทะเบียน ณ สํานักงานสาขาและสาขาย่อย แยกจุดบริการรับลงทะเบียนออกจากเคาน์เตอร์บริการปกติเพื่อให้เกิดความสะดวกในการให้บริการ นอกจากนี้ยังได้ร่วมมือกับ อปท. 3,000 แห่ง เปิดจุดบริการรับลงทะเบียนในจุดศูนย์กลางชุมชนเพื่ออํานวยความสะดวกและลดภาระค่าใช้จ่ายในการเดินทางมาลงทะเบียนที่สาขา เช่น ที่ทําการ อบต. เทศบาลหรือโรงเรียน และได้ประสานขอความร่วมมือให้เครือข่ายของธนาคาร เช่น ผู้นําชุมชน กํานัน ผู้ใหญ่บ้าน คณะกรรมการกองทุนหมู่บ้านและชุมชนเมือง ให้เป็นผู้แนะนําการกรอกข้อมูลให้แก่ผู้ประสงค์จะลงทะเบียนเป็นการล่วงหน้าได้ เพื่อประหยัดเวลาในการกรอกข้อมูลและลดข้อผิดพลาดเมื่อถึงวันที่เปิดรับลงทะเบียนจริง
“ธ.ก.ส. พร้อมเป็นส่วนหนึ่งในการยกระดับประสิทธิภาพของการจัดสวัสดิการสังคมและการช่วยเหลือของภาครัฐ เพื่อยกระดับคุณภาพชีวิตของประชาชนอย่างยั่งยืน จึงได้เตรียมความพร้อมเพื่อรองรับการลงทะเบียนให้มีความรวดเร็วและมีประสิทธิภาพสูงสุด และขอให้เกษตรกรและประชาชนที่จะมาลงทะเบียนผ่านช่องทางของ ธ.ก.ส. เตรียมบัตรประจําตัวประชาชนและกรอกเอกสารที่ได้รับจากผู้นําชุมชนมาล่วงหน้าให้ครบถ้วนสมบูรณ์ เพื่อที่รัฐบาลจะได้นําข้อมูลดังกล่าวไปกําหนดรูปแบบสวัสดิการที่เหมาะสมสําหรับผู้มีรายได้น้อยแต่ละกลุ่มต่อไป” นายอภิรมย์กล่าว
โดยในปี 2559 ที่ผ่านมามีเกษตรกรและประชาชนผู้มีรายได้น้อยมาลงทะเบียนผ่านระบบ ธ.ก.ส. จํานวน 4,623,246 คน คาดว่าในปีนี้จะมีเกษตรกรและประชาชนผู้มีรายได้น้อยให้ความสนใจมาลงทะเบียนมากกว่าเท่าตัวผ่านเครือข่ายสาขา 1,275 แห่ง ทั่วประเทศ และ อปท. 3,000 แห่ง ผู้ที่สนใจสามารถสอบถามรายละเอียดเพิ่มเติมได้ที่ ธ.ก.ส.ทุกสาขา หรือที่ Call Center 02 555 0555
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รอง นรม. และ รมว.กห. เตรียมเดินทางไปร่วมประชุมรมว.กห.อาเซียน ณ สาธารณรัฐสิงคโปร์ในวันนี้  ยันยังเข้มแข็งและมีกำลังใจทำงานเพื่อประเทศชาติและประชาชนต่อไป
วันจันทร์ที่ 5 กุมภาพันธ์ 2561
รอง นรม. และ รมว.กห. เตรียมเดินทางไปร่วมประชุมรมว.กห.อาเซียน ณ สาธารณรัฐสิงคโปร์ในวันนี้  ยันยังเข้มแข็งและมีกําลังใจทํางานเพื่อประเทศชาติและประชาชนต่อไป
รอง นรม. และ รมว.กห. เตรียมเดินทางไปร่วมประชุมรมว.กห.อาเซียน ณ สาธารณรัฐสิงคโปร์ในวันนี้  ยันยังเข้มแข็งและมีกําลังใจทํางานเพื่อประเทศชาติและประชาชนต่อไป
5 ก.พ. 61. พล.ท.คงชีพ ตันตระวาณิชย์ โฆษก กห. กล่าวถึง การแสดงความคิดเห็นกันในสังคมประชาธิปไตย ถือเป็นมุมมองที่ทุกฝ่ายต้องเคารพ เปิดกว้างรับฟังด้วยใจเป็นกลาง และพิจารณาร่วมกันอย่างสร้างสรรค์รอบด้าน เชื่อว่าทุกคนต่างมีประสบการณ์และบทเรียนร่วมกันมาแล้ว ความพยายามยับยั้งชั่งใจกันด้วยเหตุผล จะทําให้เราสามารถผ่านความยากลําบากนี้ไปด้วยกัน
ขอให้เชื่อมั่นร่วมกันว่า กองทัพยังเป็นเอกภาพและมีความเป็นหนึ่งเดียวกัน ที่จะทําหน้าที่หลักประกันความมั่นคงของประเทศเคียงข้างประชาชน พร้อมทั้งขอยืนยันว่า พล.อ.ประวิตร วงษ์สุวรรณ รองนรม.และรมว.กห. ยังมีกําลังใจและสุขภาพแข็งแรงดี มีจิตใจเข้มแข็ง หนักแน่นและมั่นคง ที่จะทุ่มเทปฏิบัติหน้าที่ เป็นแกนหลักในการดูแลความมั่นคงของประเทศและรักษาความปลอดภัยของสังคมต่อไป โดยระหว่าง 5-7 ก.พ. 61 พล.อ.ประวิตร มีภารกิจสําคัญเดินทางไปร่วมประชุมกับ รมว.กห.ประเทศต่างๆ ในอาเซียน ณ สาธารณรัฐสิงคโปร์ เพื่อเสริมสร้างความร่วมมือกันดูแลความมั่นคงของภูมิภาคร่วมกัน และเมื่อเดินทางกลับมาถึง ใน 7 ก.พ. 61 เวลา 1400 มีกําหนดการต้อนรับการเข้าเยี่ยมคํานับของ พล.อ.Joseph F. Dunford Jr. ประธานคณะเสนาธิการทหารร่วม กองทัพสหรัฐอเมริกา ณ ศาลาว่าการกลาโหม เพื่อหารือประเด็นความมั่นคงในภูมิภาคเอเชียแปซิฟิก และความร่วมมือทางทหารระหว่างไทยและสหรัฐ
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมโรงงานอุตสาหกรรมไบโอฟาร์มาอย่างครบวงจรแห่งแรกในประเทศไทย
วันศุกร์ที่ 5 พฤษภาคม 2560
นายกรัฐมนตรีเยี่ยมชมโรงงานอุตสาหกรรมไบโอฟาร์มาอย่างครบวงจรแห่งแรกในประเทศไทย
นายกรัฐมนตรีเยี่ยมชมบริษัท สยาม ไบโอไซเอนซ์ จํากัด  โรงงานผลิตไบโอฟาร์มาอย่างครบวงจรแห่งแรกในประเทศไทยร่วมกับมหาวิทยาลัยมหิดลวิจัยพัฒนาและผลิตยาคุณภาพระดับโลก  มุ่งดูแลสุขภาพคนไทยให้เข้าถึงยาได้มากขึ้น
วันนี้ (5 พ.ค. 60) เวลา 13.30 น. ณ โรงงาน บริษัท สยาม ไบโอไซเอนซ์ จํากัด พลเอกประยุทธ์ จันทร์โอชา และคณะรัฐมนตรี เดินทางมาเยี่ยมชมโรงงาน บริษัท สยาม ไบโอไซเอนซ์ จํากัด โดยมี ดร.เสนาะ อุนากูล ประธานกรรมการ บริษัท สยาม ไบโอไซเอนซ์ จํากัด ดร.ทรงพล ดีจงกิจ กรรมการผู้จัดการ บริษัท สยาม ไบโอไซเอนซ์ จํากัด พร้อมด้วยคณะผู้บริหาร พนักงานบริษัทมารอให้การต้อนรับ
ดร.เสนาะ อุนากูล ประธานกรรมการ บริษัท สยาม ไบโอไซเอนซ์ จํากัด กล่าวรายงานว่า บริษัท สยาม ไบโอไซเอนซ์ จํากัด เกิดจากความร่วมมือกับมหาวิทยาลัยมหิดล ในรูปแบบประชารัฐ ตามแนวทาง Thailand 4.0 เป็นโรงงานผลิตไบโอฟาร์มาอย่างครบวงจรแห่งแรกในประเทศไทย ที่ได้นําเทคโนโลยีชีวภาพชั้นสูงมาประยุกต์ใช้ในการวิจัยพัฒนาและผลิตยา เวชภัณฑ์ และเวชสําอาง โดยมีกลไกการออกฤทธิ์เลียนแบบการทํางานของร่างกาย ซึ่งต่างจากการใช้เทคโนโลยีทางเคมีหรือสารเคมี ที่มักส่งผลข้างเคียงต่อผู้ป่วย ดังนั้น ผลิตภัณฑ์ไบโอฟาร์มา จึงมีประสิทธิภาพและความปลอดภัยสูง อีกทั้งยังเป็นที่ต้องการของตลาดสําหรับการใช้รักษาโรคร้ายแรง เช่น โรคมะเร็ง โรคแพ้ภูมิตนเอง โรคไต โรคเบาหวาน เป็นต้น นอกจากนี้ บริษัท สยาม ไบโอไซเอนซ์ จํากัด จะนําผลงานวิจัยและนวัตกรรมทางการแพทย์ออกสู่ประชาชน หรือออกจากหิ้งมาสู่ห้าง ซึ่งสอดคล้องกับการทํางานในรูปแบบประชารัฐเพื่อพัฒนาประเทศตามแนวทาง Thailand 4.0 เพื่อให้อุตสาหกรรมไบโอฟาร์มาสามารถช่วยชับเคลื่อนเศรษฐกิจและสร้างเสริมความมั่นคงด้านสุขภาพได้เป็นอย่างดีหลาย ๆ ประเทศ อาทิ เกาหลีใต้ รัสเซีย บราซิล ได้ออกมาตรการส่งเสริม โดยเน้นการให้สิทธิพิเศษในการจัดซื้อแก่ผู้ผลิตในประเทศ รวมทั้งส่งเสริมให้มีการลงทุน ทั้งจากแหล่งทุนในประเทศและต่างประเทศ รวมไปถึงการถ่ายทอดเทคโนโลยีสู่ประเทศดังกล่าวอีกด้วย
ทั้งนี้ ความร่วมมือดังกล่าว นับเป็นการบุกเบิกอุตสาหกรรมไบโอฟาร์มาที่ใช้ประโยชน์ได้จริง หากรัฐมีนโยบายและมาตรการส่งเสริมดังเช่นในต่างประเทศจะสามารถดึงดูดให้นักลงทุนไทยและต่างชาติมาลงทุนในอุตสาหกรรมไบโอฟาร์มาในประเทศไทยมากขึ้น ซึ่งจะช่วยให้คุณภาพชีวิตและสุขภาพของคนไทยดีขึ้น ในขณะที่ประเทศไทยกําลังเข้าสู่ภาวะสังคมสูงวัย และค่าใช้จ่ายด้านสุขภาพของรัฐมีแนวโน้มเพิ่มขึ้นอย่างต่อเนื่อง
จากนั้น นายกรัฐมนตรีและคณะเยี่ยมชมนิทรรศการ “Siam Bioscience ความมั่นคงทางการแพทย์... เพื่ออนาคตคนไทยเข้าถึงยาได้มากขึ้น” รวมทั้ง เยี่ยมชมโรงงาน ส่วนการผลิต 1 Baterial fementation Plant และส่วนการผลิต 2 Aseptic Fill-Finish Production ก่อนเดินทางกลับ
................
กลุ่มประชาสัมพันธ์และเผยแพร่ สํานักโฆษก